19. ΑΠΟΦΑΣΗ ΠΡΟΕΔΡΟΥ ΒΟΥΛΗΣ Αριθ. 5587 της 25 Οκτ./5 Νοεμ. 1996 (ΦΕΚ  Β΄1011) «Περί οργανώσεως και λειτουργίας της Επιτροπής Ελέγχου των οικονομικών των πολιτικών και συνασπισμών Κομμάτων και υποψηφίων Βουλευτών και των δηλώσεων περιουσιακής κατάστασης των Πολιτικών». Έχοντας υπόψη: 1.Το άρθρ. 65 του Συντάγματος. 2.Τα άρθρ. 11 παρ. 4 και 9 και 46 παρ. 5 του Κανονισμού της Βουλής (μέρος Α΄- Κοινοβουλευτικό) σε συνδυασμό προς το αρθρ. 150 του Κανονισμού της Βουλής (μέρος Β΄- Προσωπικό). Σελ. 194,38 Τεύχος 1321 Σελ. 46 3.Τις; διατάξεις του άρθρ. 19 του Νόμ. 2429/1996 (ΦΕΚ 155/Α/10.7.1996) και ειδικά την παρ. 9 αυτού, αποφασίζουμε: 1.Η επιτροπή ελέγχου είναι αρμόδια: α) για τον έλεγχο των οικονομικών των πολιτικών κομμάτων και συνασπισμών και των υποψηφίων βουλευτών καθώς και για την τήρηση των κάθε μορφής υποχρεώσεων που επιβάλλονται από το Νόμ. 2429/1996 και β) για τον έλεγχο των δηλώσεων περιουσιακής κατάστασης των αναφερομένων στις περίπτ. α΄ έως και ε΄ της παρ. 1 του άρθρ. 24 του Νόμ. 2429/1996. 2.Η επιτροπή αυτή συγκροτείται με απόφαση του Προέδρου της Βουλής και αποτελείται από ένα βουλευτή εκπρόσωπο κάθε κόμματος ή συνασπισμού κομμάτων που εκπροσωπείται στη Βουλή και Πρόεδρος αυτής είναι Αντιπρόεδρος της Βουλής που ορίζεται από το Προεδρείο της Βουλής. Η θητεία των μελών της Επιτροπής και του γραμματέα της είναι ετήσια και αν κόμμα ή συνασπισμός αρνηθεί να ορίσει εκπροσώπους του η Επιτροπή συγκροτείται, νομίμως, από τους εκπροσώπους των λοιπών κομμάτων και συνασπισμών, όπως ειδικότερα ορίζεται στην παρ. 4 του άρθρ. 19 του Νόμ. 2429/1996.  Η επιτροπή συγκαλείται για να εκτελέσει το έργο της με απόφαση του προέδρου της Βουλής. Γραμματέας της Επιτροπής είναι υπάλληλος της Βουλής που ορίζεται με απόφαση του προεδρεύοντος της Επιτροπής Αντιπροέδρου της Βουλής. 3.Η Επιτροπή συνεδριάζει στο κτίριο της Βουλής. Τα μέλη της συγκαλούνται σε συνεδρίαση κατόπιν εγγράφου προσκλήσεως του Προέδρου αυτής που πρέπει να τους επιδίδεται προ 3 τουλάχιστον πλήρων ημερών από την ημέρα της συνεδριάσεως και να καθορίζει το χώρο συνεδρίασης. Η επιτροπή συνεδριάζει νομίμως όταν είναι παρόντα τα μισά τουλάχιστον, από τα μέλη της και τυχόν αποφάσεις, της επί συγκεκριμένου θέματος λαμβάνονται  με πλειοψηφία ων παρόντων μελών της. Σε περίπτωση ισοψηφίας επικρατεί η ψήφος του Προέδρου. Κατά τις συνεδριάσεις της Επιτροπής τηρούνται συνοπτικά πρακτικά, από τον Γραμματέα, τα οποία αφού καθαρογραφούν, υπογράφονται από τον πρόεδρο και τα μέλη της. 1.Ζ.στ.18-19 Πολιτικά Κόμματα 4.Κατά την εκτέλεση του έργου της η επιτροπή ενεργεί σύμφωνα με τα διαλαμβανόμενα στις παρ. 5 και 7 του άρθρ. 19 και παρ. 5 και 6 του άρθρ. 26 του Νόμ. 2429/1996. Ο Πρόεδρος της Επιτροπής θεωρεί το πρώτο δεκαήμερο του μηνός Ιανουαρίου κάθε έτους τα βιβλία εσόδων και δαπανών των πολιτικών κομμάτων και συνασπισμών κομμάτων και όποτε του υποβληθούν, τα στελέχη (μπλοκ) των αποδείξεων εισπράξεως και των κουπονιών των πολιτικών κομμάτων και συνασπισμών κομμάτων, θέτοντας επ’ αυτών την υπογραφή του και στρογγυλή σφραγίδα με την ένδειξη «Βουλή των Ελλήνων-Επιτροπή Ελέγχου». 5.Ο έλεγχος ων οικονομικών των πολιτικών κομμάτων και συνασπισμών ολοκληρώνεται εντός 2 μηνών από τη συγκρότηση της Επιτροπής σε σώμα. Ο έλεγχος των οικονομικών των υποψηφίων βουλευτών ολοκληρώνεται εντός 4 μηνών από τη διενέργεια των εκλογών. Μετά το πέρας του ελέγχου συντάσσεται αναλυτική έκθεση στην οποία προσαρτάται ως παράρτημά της και η έκθεση των Ορκωτών Ελεγκτών. (Βλέπε την 61093/96 ΦΕΚ Β΄1007,. απόφ. Υπ. Εσωτ. Δημ. Διοίκ. και Αποκέντρωσης ως σχόλιο, στην παρ. 5 άρθρ. 19 Νόμ. 2429/96 (Α΄155), ανωτ. αριθ. 17). Η έκθεση της Επιτροπής, με το παράρτημά της, υποβάλλεται αμέσως στον Πρόεδρο της Βουλής και στον Υπουργό εσωτερικών, δημόσιας Διοίκησης και Αποκέντρωσης  και αποστέλλεται στα ελεγχόμενα πολιτικά κόμματα και συνασπισμούς. Σε κάθε ελεγχόμενο υποψήφιο βουλευτή αποστέλλεται απόσπασμα της έκθεσης, το οποίο περιέχει το τμήμα που τον αφορά. 6.Η δήλωση περιουσιακής κατάστασης υποβάλλεται μέσα σε 30 ημέρες από την ορκωμοσία ή την ανάληψη καθηκόντων των κατά την παρ. 1 του άρθρ. 24 του Νόμ. 2429/1996 υποχρέων και επαναλαμβάνεται τον Απρίλιο κάθε έτους εφόσον διατηρούν την ιδιότητα αυτή και επί 3 έτη μετά την απώλειά της. Η δήλωση υποβάλλεται στο τμήμα Μητρώου Βουλευτών και συντάσσεται σε ειδικό έντυπο το περιεχόμενο του οποίου έχει καθοριστεί με την υπ’ αριθ. 4238/3570/30.8.1996 απόφαση του προέδρου της Βουλής. Οι δηλώσεις των υποχρέων που αναφέρονται στις περίπτ.. α΄ έως  ε΄ της παρ. 1 του άρθρ. 24 του Νόμ. 2429/1996 ελέγχονται από την Κοινοβουλευτική Επιτροπή ελέγχου της παρούσης και μετά το πέρας του ελέγχου συντάσσεται από αυτήν πόρισμα, στο οποίο περιέχονται οι διαπιστώσεις, σχετικά με το περιεχόμενο των δηλώσεων και τυχόν παραβάσεις του Νόμ. 2429/1996. 7.Οι δηλώσεις περιουσιακής κατάστασης που υποβλήθηκαν για το έτος 1996 ελέγχονται από τα όργανα και με τη διαδικασία που προβλέπεται από τον Νόμ. 2429/1996 και την παρούσα. 8.Η Επιτροπή Ελέγχου θα επικουρείται επί του παρόντος, στο έργο της από το προσωπικό του τμήματος Μητρώου Βουλευτών και προστασίας της Τιμής του Πολιτικού Κόσμου της χώρας της Διεύθυνσης Διοικητικού της Βουλής. 9.Ο Πρόεδρος της Επιτροπής, δια του τμήματος Μητρώου της Βουλής, χορηγεί φωτοαντίγραφο ολόκληρου του περιεχομένου οποιασδήποτε δήλωσης περιουσιακής κατάστασης ύστερα από έγγραφη αίτηση διαπιστευμένου στη Βουλή Κοινοβουλευτικού Συντάκτη μέσου μαζικής ενημέρωσης με την υπόμνηση ότι η δημοσίευση στον τύπο των δηλώσεων αυτών επιτρέπεται με την προϋπόθεση ότι θα δημοσιεύεται ολόκληρο το κείμενο της δήλωσης. 10.Με νεότερη απόφασή μας θα ρυθμισθεί κάθε άλλο θέμα που θα αφορά την οργάνωση και λειτουργία της Επιτροπής Ελέγχου ύστερα από σχετική έγγραφη εισήγηση του Προέδρου της. 